PTTEP บวก 4 วันติด! วิ่งต่อ 3% รับกำไร Q1 ดีเกินคาด ลุ้น Q2 โตต่อ โบรกฯ เคาะเป้า 160 บ.
PTTEP บวก 4 วันติด! วิ่งต่อ 3% รับกำไร Q1 ดีเกินคาด ลุ้น Q2 โตต่อ โบรกฯ เคาะเป้า 160 บ. ล่าสุดอยู่ที่ 119.50 บาท บวก 3.50 บาท หรือ 3.02% มูลค่าซื้อขาย 1.34 พันล้านบาท
PTTEP บวก 4 วันติด! วิ่งต่อ 3% รับกำไร Q1 ดีเกินคาด ลุ้น Q2 โตต่อ โบรกฯ เคาะเป้า 160 บ. ล่าสุดอยู่ที่ 119.50 บาท บวก 3.50 บาท หรือ 3.02% มูลค่าซื้อขาย 1.34 พันล้านบาท
29 เม.ย. 2564

ผู้สื่อข่าวรายงานว่า ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ล่าสุด ณ เวลา 11.58 น. อยู่ที่ 119.50 บาท บวก 3.50 บาท หรือ 3.02% สูงสุดที่ 120 บาท ต่ำสุดที่ 116.50 บาท ด้วยมูลค่าซื้อขาย 1.34 พันล้านบาท
ทั้งนี้ ราคาหุ้น PTTEP ปรับตัวขึ้นติดต่อกัน 4 วันติด นับตั้งแต่ราคาอยู่ที่ 113 บาท เมื่อวันที่ 23 เม.ย.2564 โดยราคาหุ้นปรับตัวขึ้น คาดได้รับปัจจัยบวกจากผลการดำเนินงานไตรมาส 1/64 มีกำไรเพิ่มขึ้น
โดยบล.กรุงศรี ระบุในบทวิเคราะห์ (29 เม.ย.) ว่า PTTEP รายงานกำไรสุทธิไตรมาส 1/64 ที่ 1.15 หมื่นล้านบาท (EPS 2.88บาท) เพิ่มขึ้น 365% เมื่อเทียบจากไตรมาสก่อน และเพิ่มขึ้น 34% เมื่อเทียบจากปีก่อน ดีกว่าคาดการณ์ของบล.กรุงศรี และตลาด 120% และ118% หนุนจากกำไรพิเศษ (US$350m หรือ 1.08หมื่นลล้านบาท) จากกำไรจากการต่อรองรายซื้อ (bargain purchase) ของ Oman Block 61 ซึ่งช่วยชดเชยการป้องกันความเสี่ยง (3.3 พันล้านบาท) และค่าตัดจำหน่าย (4.5 พันล้านบาท) หากไม่รวมรายการพิเศษเหล่านี้ กำไรปกติอยู่ที่ 8.7พันล้านบาท เพิ่มขึ้น 68% เมื่อเทียบจากไตรมาสก่อน ใกล้เคียงกับคาดการณ์ของบล.กรุงศรี
อีกทั้งปริมาณขายที่ 383k boed เทียบกับ 381k boed ในไตรมาส 4 หนุนจากการรับซื้อก๊าซ (gas nomination) ที่สูงขึ้นจากแหล่งบงกชและปริมาณขายจาก Oman Block 61 ราคาน้ำมันดิบและคอนเดนเสด (Liquid) ต่ำกว่าที่คาดที่ US$56.6/bbl ส่วนราคาก๊าซใกล้เคียงกับที่คาดที่ US$5.6/mmbtu ปริมาณขาย Liquid คิดเป็น 29% (71% ก๊าซ) ของปริมาณขายทั้งหมด ใกล้เคียงกับคาดการณ์ และราคาขายเฉลี่ย (ASP) ที่ US$40.4/boe (เทียบกับคาดการณ์ของบล.กรุงศรี ที่ US$41.6/boe) ต้นทุนต่อหน่วยลดล ง US$3.1 qoq สู่ US$28.0/boe จาก US$31.1 ในไตรมาส 4/63 เนื่องจากการปรับค่าใช้จ่ายในการดำเนินงานในช่วงสิ้นปี
ทั้งนี้ PTTEP คาดปริมาณขายไตรมาส 2 สูงขึ้นที่ 416k boed หนุนจากปริมาณขายเต็มไตรมาสจาก Oman และการเพิ่มการผลิตจากแหล่ง Sabah H ในมาเลเซีย บริษัทคาดราคาขายก๊าซเฉลี่ยที่ US$5.8/mmbtu ใน 2Q และ US$5.6 ทั้งปี 2564 อ้างอิงสมมติฐานราคาน้ำมันดูไบที่ US$55/bbl ราคาก๊าซที่อ่อนแอในปีนี้เป็นผลจากราคาก๊าซที่ต่ำจากโอมานและมาเลเซีย
ดังนั้น คงคำแนะนำ “ซื้อ” PTTEP แนวโน้มกำไรจะเร่งตัวในไตรมาส 2 เป็นต้นไป ประเมินราคาเป้าหมาย 160 บาท/หุ้นเทียบเท่า PE ปี 2564 ที่ 15 เท่า หรือส่วนเพิ่ม 20% จากระดับ PE ในปี 2561-2562 ซึ่งเป็นช่วงที่ราคาน้ำมันดิบดูไบอยู่ที่ US$69.4 และ US$63.5 ตามลำดับ ใกล้เคียงกับสมมติฐานของบล.กรุงศรี ที่ US$68/bbl ให้ส่วนเพิ่ม 20% ต่อ PE เพิ่มสะท้อนปริมาณขายที่เติบโตขึ้น 12%/22% ในปี 2564/2565